கேள்வி: ஜார்ஜ் வில்லியம் ரஸ்ஸல் - தொடக்க கால வாழ்க்கை பற்றி விளக்கவும்.
பதில்: அர்மக் கவுண்டியின் லுர்கனில் தாமஸ் ரஸ்ஸல் மற்றும் மேரி ஆம்ஸ்ட்ராங் ஆகியோரின் இரண்டாவது மகனாக ரஸ்ஸல் பிறந்தார். ஒரு சிறு விவசாயியின் மகனான இவரின் தந்தை, ''தாமஸ் பெல் அண்ட்'' நிறுவனத்தில் ஒரு பணியாளராக ஆனார். ஜார்ஜ் பதினொரு வயதாக இருந்தபோது, அவரின் தந்தைக்கு ஒரு புதிய வேலை வாய்ப்பு கிடைத்து டப்ளினுக்கு குடும்பம் இடம்பெயர்ந்தது. 18 வயதேயான இவரது அன்பான சகோதரி மேரியின் மரணத் துயர் இவரை மிகவும் பாதித்தது. இப்பாதிப்பிலிருந்து விடுபட இவருக்கு நீண்ட காலம் ஆனது. இவர் ரத்மெய்ன்ஸ் பள்ளி, ''மெட்ரோபொலிட்டன் ஸ்கூல் ஆஃப் ஆர்ட்'' ஆகிய நிறுவனங்களில் கல்வி பயின்றார், அங்கு இவர் தனது வாழ்நாள் முழுவதும், சில நேரங்களில் சர்ச்சைக்குரியதாக இருந்தாலும், டபிள்யூ. பி. யேட்ஸுடன் நட்பு கொண்டார். இவர் 1880 களில், 3, ''அப்பர் எலி பிளேஸில்'' உள்ள பிரம்மஞானசபையின் விடுதியில் வசித்து வந்தார், வில்லியம் கிர்க்பாட்ரிக் மாகியின் சகோதரர் எச். எம். மாகியுடன் அறைகளைப் பகிர்ந்து கொண்டார். ரஸ்ஸல் ஒரு துணி வணிகரிடம் எழுத்தராகப் பணியாற்றத் தொடங்கினார், பின்னர் 1894 ஆம் ஆண்டில் ஹொரேஸ் பிளங்கெட் தொடங்கிய விவசாய கூட்டுறவு சங்கமான ஐரிஷ் வேளாண் அமைப்பு சங்கத்தில் பல ஆண்டுகள் பணியாற்றினார். 1897 ஆம் ஆண்டில், பிளங்கெட்டுக்கு ஒரு திறமையான அமைப்பாளர் தேவைப்பட்டார், அப்போது டபிள்யூ. பி. யீட்சு ரஸ்ஸலை பரிந்துரைத்தார், ரஸ்ஸல் ஐ. ஏ. ஓ. எஸ் இன் உதவி செயலாளரானார்.